Κακός+σχεδιασμός+ιστοσελίδας



http://www.amazingthings.org/

Η ιστοσελίδα είναι για ένα χώρο όπου γίνονται διάφορα καλλιτεχνικά δρόμενα όπως μουσικές παραστάσεις και συναυλίες, εκθέσεις ζωγραφικής και συναντήσεις σε εκπαιδευτικά εργαστήρια. Η ιστοσελίδα έγινε για να ενημερώνονται οι θαμώνες καθημερινά και να μπορούν να αγοράσουν εισητήρια για τις παραστάσεις online. Ο σχεδιασμός της όμως δεν βοηθά καθόλου στην εύκολη εξυπηρέτηση και πλοήγηση. Ξεκινώντας από τα χρώματα που είναι πολύ έντονα, υπάρχουν πολλές διαφορετικές αποχρώσεις και μπερδεύουν. Το μαύρο φόντο στο χώρο όπου είναι γραμμένο το κείμενο με άσπρα, πράσινα, γαλάζια, πορτοκαλιά, κίτρινα γράμματα ζαλίζει πάρα πολύ τον θεατή. Ακόμα και άλλες σελίδες που περιέχουν μεγαλύτερο κείμενο είναι γραμμένες με πράσινα γράμματα και μαύρο φόντο κάτι που το κάνει πάρα πολύ δύσκολο να διαβαστεί. Διαχώρισαν τις κατηγορίες πληροφοριών με διαφορετικό χρώμα την κάθε μια. Για παράδειγμα με πορτοκαλιά γράμματα μπορεί να είναι ένας τίτλος ή ένας σύνδεσμος για μια άλλη σελίδα. Αυτός ο συνδυασμός πολλών διαφορετικών χρωμάτων σε κάθε σελίδα θα είναι πολύ δύσκολο και για άτομα με οπτικές δυσκολίες όπως η αχρωματοψία. Δεν υπάρχει καθόλου συνοχή των χρωμάτων και γενικά δεν υπάρχει ένα πλαίσιο για σωστή δομή των πληροφοριών. Τα γράμματα είναι επίσης αρκετά μικρά και σε bold που το κάνουν δύσκολο για ένα μύωπα να το διαβάσει εύκολα. Επίσης δεν υπάρχει site map ή ένα κουτί για search.



Έκανα μερικές μικρές αλλαγές στην κεντρική σελίδα της ιστοσελίδας που μπορούν να εφαρμοστούν εύκολα και στην πραγματικότητα. Άφησα το μενού στο πάνω μέρος όπως ήταν με τα λογότυπα αλλάζοντας μόνο το χρώμα του φόντου από πράσινο σε άσπρο. Και στη συνέχεια της σελίδας κάτω άλλαξα πάλι τα χρώματα που ήταν διαφορετική απόχρωση πράσινου με μαύρο και έκανα ολόκληρο το φόντο άσπρο. Αφαίρεσα όλες τις μικρές μικρές φωτογραφίες από τα διαφορετικά δρόμενα τα οποία δεν ήταν κατανεμημένα με ημερολογιακή σειρά και άφησα μόνο μια εικόνα με το σημαντικότερο γεγονός της ευδομάδας. Για τις πληροφορίες χρησιμοποίησα μια απλή γραματοσειρά με μόνο μαύρο χρώμα που αμέσως γίνεται το κείμενο πιο ευανάγνωστο. Επίσης πρόσθεσα ένα κουτί αναζήτησης για να μπορεί ο χρήστης να ψάξει εύκολα κάποιο συγκεκριμμένο δρόμενο που τον ενδιαφέρει.